Tercera edició de la universitat de tardor a Gandia dedicada a la música

## Tercera edició de la universitat de tardor a Gandia dedicada a la música

Centre Internacional de Gandia.

La Universitat de València, a través del Vicerectorat de Cultura i Societat, presenta una nova edició de la Universitat de Tardor de Gandia, fruit de l'estreta col·laboració amb l'Ajuntament de Gandia, la Diputació de València i Caixa Popular.

La Universitat de Tardor de Gandia, en la seua 3a edició i sota el lema de “la música de cinema com a eina cultural amb projecció social”, serà fòrum de trobada de docents, estudiants, investigadors i ciutadanes i ciutadans de la localitat i la seua comarca que s'uneixen en pro de la música, la ciutadania i el patrimoni cultural.

En una única jornada de matí, es donaran cita investigadors i estudiosos del patrimoni cultural de la localitat per a generar i debatre sobre paisatge, entorn sonor i patrimoni cultural. La Universitat de València, fidel al seu compromís amb el territori i la societat local valenciana, impulsa aquesta acció acadèmica i formativa, lligada a la investigació i la transferència del coneixement, en un espai de referència en el patrimoni cultural valencià, com és Gandia. És una iniciativa gratuïta i oberta a tot aquell que vulga acostar-se al patrimoni cultural i musical de la comarca.

**3a EDICIÓ – UNIVERSITAT DE TARDOR DE GANDIA  
LA MÚSICA DE CINEMA COM A EINA CULTURAL AMB PROJECCIÓ SOCIAL  
Coordinadora: Ana María Botella Nicolás**  

**Data: divendres, 13 de desembre de 2024  

10.00h. Acte d'inauguració  

10.30h. Conferències  
“La música de cinema: creació d'un gust musical global a través de la pantalla gran”**

FRANCISCO GONZÁLEZ FERRANDIS  Departamento de Didàctica d'Educació Física, Artística i Música UV.

**“El patrimoni musical al cinema: entre la identitat i la globalització”**

ROSA ISUSI FAGOAGA  
Departament de Didàctica d'Educació Física, Artística i Música UV.

**“Preparant a l'auditori: l'ús del leitmotiv en la música de John Williams”**

GUILLEM ESCORIHUELA CARBONELL  
\*Departamento de Didàctica d'Educació Física, Artística i Música UV.

**“Música valenciana al cinema espanyol, un exemple d'implicació social".**  
JUAN VICENTE GIL FUENTES  
Departament de Didàctica d'Educació Física, Artística i Música UV.  

Modera: Ana María Botella Nicolás  
Departamento de Didàctica d'Educació Física, Artística i Música UV.  

**12.30 h. Recital del grup  SomDuo**  
Integrants: Pablo González Balaguer (saxòfon), Albert Tárrega Macian (piano)  
Interpretaran música de cinema.  

13.00 Acte de clausura UNIVERSITAT DE TARDOR DE GANDIA  

LLOC: Centre Internacional Gandia (Carrer del Tossal, 8, 46701 Gandia, Valencia)

**Instruccions Automatrícula**<https://go.uv.es/X3pZVqb>

**Accés a Inscripció Gratuïta:**<http://links.uv.es/w2e0IP8>

Imatges: 

Arxivat en:
Centre Internacional de Gandía

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar